CELEX: 31986R1645
Language: el
Date: 1986-05-27 00:00:00
Title: Κανονισμός (ΕΟΚ) αριθ. 1645/86 του Συμβουλίου της 27ης Μαΐου 1986 για την τροποποίηση του κανονισμού (ΕΟΚ) αριθ. 1245/86 για την αναστολή της εφαρμογής τμήματος των νομισματικών εξισωτικών ποσών που εφαρμόζονται στους τομείς του χοιρινού κρέατος και των αυγών και πουλερικών

Avis juridique important

|

31986R1645

Κανονισμός (ΕΟΚ) αριθ. 1645/86 του Συμβουλίου της 27ης Μαΐου 1986 για την τροποποίηση του κανονισμού (ΕΟΚ) αριθ. 1245/86 για την αναστολή της εφαρμογής τμήματος των νομισματικών εξισωτικών ποσών που εφαρμόζονται στους τομείς του χοιρινού κρέατος και των αυγών και πουλερικών  

Επίσημη Εφημερίδα αριθ. L 144 της 29/05/1986 σ. 0036 - 0036

***** ΚΑΝΟΝΙΣΜΟΣ (ΕΟΚ) αριθ. 1645/86 ΤΟΥ ΣΥΜΒΟΥΛΙΟΥ  της 27ης Μαΐου 1986  για την τροποποίηση του κανονισμού (ΕΟΚ) αριθ. 1245/86 για την αναστολή της εφαρμογής τμήματος των νομισματικών εξισωτικών ποσών που εφαρμόζονται στους τομείς του χοιρινού κρέατος και των αυγών και πουλερικών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 103,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1245/86 (1) ανέστειλε, μέχρι την 1η Ιουνίου 1986, για τα προϊόντα που ανήκουν στους τομείς του χοιρινού κρέατος και των αυγών και πουλερικών, την εφαρμογή τμήματος των αρνητικών νομισματικών εξισωτικών ποσών·  ότι ο προσωρινός αυτός περιορισμός εφαρμόσθηκε εν αναμονή απόφασης του Συμβουλίου για το καθεστώς υπολογισμού των νομισματικών εξισωτικών ποσών για τα εν λόγω προϊόντα, που θα εφαρμοσθεί μελλοντικά· ότι η απόφαση αυτή δεν μπόρεσε να ληφθεί εγκαίρως, λόγω ιδίως του χρονικού διαστήματος που απαιτεί η εφαρμογή της διαδικασίας του άρθρου 43 της συνθήκης· ότι, κάτω από αυτές τις συνθήκες και προκειμένου να αποφευχθεί κάθε κίνδυνος διαταραχής των συναλλαγών από την προοπτική αλλεπάλληλων τροποποιήσεων των σχετικών νομισματικών εξισωτικών ποσών σε ορισμένες πολύ ευαίσθητες αγορές, κατάσταση η οποία θα μπορούσε να θέσει σε κίνδυνο τη λειτουργία της κοινής οργάνωσης, είναι σκόπιμο να παραταθεί η διάρκεια ισχύος του κανονισμού (ΕΟΚ) αριθ. 1245/86, εν αναμονή απόφασης για το οριστικό καθεστώς που θα θεσπιστεί βάσει του άρθρου 43,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 δεύτερο εδάφιο του κανονισμού (ΕΟΚ) αριθ. 1245/86, η ημερομηνία «1η Ιουνίου 1986» αντικαθίσταται από την ημερομηνία «30 Ιουνίου 1986».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Μαΐου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 113 της 30. 4. 1986, σ. 8.